ifl ÉTUDE 



Et, par contraire, par l'œil amodëré, 

 Par les regardz menez à la raison, 

 Doux et benings, non pas estre égaré, 

 Communs à tous, de douceur atempré, 

 Sans séparer nulz de comparaison, 

 Telle manière donnera ochoison 

 De vous louer et donner renommée 

 D'estre une dame bien condicionée. 



Le premier sens qu'on appelle les yeulx 

 Font à l'âme moult de bien ou de maulx ; 

 Grands biens à lame font regards vertueulx 

 Et par contraire regards malicieulx 

 Mettent les cœurs en vicieux travaulx. 

 Surtout, .Madame, gardés vous des assaulx 

 De l'ennemi qui quiert de vous lumber 

 En ses filez par vostre regarder. 



Louer debvons ce digne Créateur 

 Qui nous a fait le regard et lumière 

 Par qui véons le ciel en sa haulteur 

 Et tout le monde du long et en rondeur, 

 Feulles et fruitz en diverse manière. 

 Celle grâce nous debvons tenir chière, 

 Car les aveugles ont grant regret et paine 

 De nous avoir la veue claire et saine. 



Louons ce Dieu qui nous a yeulx donnez, 

 Dont nous véons toutes choses terrestre; 

 Louons la Vierge qui les nous a gardez. 

 N'en péchons point, et nous ferons assés 

 Pour veoir Dieu en son glorieux estre; 

 Faisons les œuvres pour seoir à la dexlre 

 De la benoite et saincle Trinité 

 Et de Marie que Ihésus a porté. 



Du sens des yeulx dont véons les merveilles 

 Prenés en gré ce que j'en ay sceu dire. 

 Retenés bien, mettes essoin et veilles 

 Du second sens, que l'on dit les oreilles, 



